CELEX: 62018TN0537
Language: et
Date: 2018-09-13 00:00:00
Title: Kohtuasi T-537/18: 13. septembril 2018 esitatud hagi – Vialto Consulting versus Euroopa Komisjon

26.11.2018   
            
            
               ET
            
            
               Euroopa Liidu Teataja
            
            
               C 427/81
            
         
      13. septembril 2018 esitatud hagi – Vialto Consulting versus Euroopa Komisjon
      (Kohtuasi T-537/18)
      (2018/C 427/108)
      Kohtumenetluse keel: kreeka
      
         Pooled
      
      
         Hageja: Vialto Consulting Kft. (Budapest, Ungari) (esindaja: advokaat V. Christianos)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni vaidlustatud otsus, millega komisjon välistas hageja kaheks aastaks [hankemenetlustest] ja avaldas selle kohta teate oma veebilehel;
               
            
                  —
               
               
                  kohustada komisjoni maksma hüvitist varalise kahju eest, mis tekkis hagejal esiteks seetõttu, et ta välistati [hankemenetlustest] kaheks aastaks ning teiseks seetõttu, et selle kohta avaldati teade komisjoni veebilehel; ta peab kahju suuruseks 434 889,82 eurot, millele lisandub viivis alates otsuse tegemise kuupäevast;
               
            
                  —
               
               
                  kohustada komisjoni maksma hüvitist mittevaralise kahju eest, mis tekkis hagejal esiteks seetõttu, et ta välistati [hankemenetlustest] kaheks aastaks ning teiseks seetõttu, et selle kohta avaldati teade komisjoni veebilehel; ta peab kahju suuruseks 400 000 eurot, millele lisandub viivis alates otsuse tegemise kuupäevast;
               
            
                  —
               
               
                  mõista kõik hageja kohtukulud välja komisjonilt.
               
            
         Väited ja peamised argumendid
      
      Euroopa Komisjoni 29. juuni 2018. aasta otsuse Ares(2018)3463041 peale esitatud hagi põhistamiseks esitab hageja neli väidet.
      
                  1.
               
               
                  Esimene väide, et on rikutud määruse nr 2185/1996 artikli 7 lõiget 1, sest komisjon väitis õigustamatult, et OLAF ei ületanud oma pädevuse piire Vialto suhtes läbiviidud kohapealse kontrolli raames.
               
            
                  2.
               
               
                  Teine väide, et on rikutud põhiõiguste harta artiklit 4, mis käsitleb õigust heale haldusele, ning et otsus on põhjendamata.
               
            
                  3.
               
               
                  Kolmas väide, et on rikutud õiguspärase ootuse põhimõtet.
               
            
                  4.
               
               
                  Neljas väide, et on rikutud proportsionaalsuse põhimõtet ja asjakohase põhjendamise kohustust, sest Euroopa Komisjon määras esiteks Vialto välistamise kaheks aastaks [hankemenetlustest] ning teiseks avaldas selle kohta teate oma veebilehel.